CELEX: 32022R0357
Language: fi
Date: 2022-03-02 00:00:00
Title: Komission asetus (EU) 2022/357, annettu 2 päivänä maaliskuuta 2022, tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisten tilinpäätösstandardien IAS 1 ja IAS 8 osalta (ETA:n kannalta merkityksellinen teksti)

3.3.2022   
               
               
                  FI
               
               
                  Euroopan unionin virallinen lehti
               
               
                  L 68/1
               
            
         KOMISSION ASETUS (EU) 2022/357,
         annettu 2 päivänä maaliskuuta 2022,
         tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisten tilinpäätösstandardien IAS 1 ja IAS 8 osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kansainvälisten tilinpäätösstandardien soveltamisesta 19 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) ja erityisesti sen 3 artiklan 1 kohdan,
         sekä katsoo seuraavaa:
         
                     (1)
                  
                  
                     Tietyt kansainväliset tilinpäätösstandardit ja tulkinnat, jotka olivat voimassa 15 päivänä lokakuuta 2008, hyväksyttiin komission asetuksella (EY) N:o 1126/2008 (2).
                  
               
                     (2)
                  
                  
                     Kansainvälisiä tilinpäätösstandardeja antava elin International Accounting Standards Board julkaisi 12 päivänä helmikuuta 2021 asiakirjan ”Muutokset IAS 1:een Tilinpäätöksen esittäminen ja IAS 8:aan Tilinpäätöksen laatimisperiaatteet, kirjanpidollisten arvioiden muutokset ja virheet”. Näillä muutoksilla selkeytetään tilinpäätöksen laatimisperiaatteiden ja kirjanpidollisten arvioiden välisiä eroja, jotta voidaan varmistaa tilinpäätösstandardien johdonmukainen soveltaminen ja tilinpäätösten vertailtavuus.
                  
               
                     (3)
                  
                  
                     Kuultuaan Euroopan tilinpäätösraportoinnin neuvoa-antavaa ryhmää (EFRAG) komissio katsoo, että muutokset IAS 1:een ja IAS 8:aan täyttävät asetuksen (EY) N:o 1606/2002 3 artiklan 2 kohdassa säädetyt hyväksymisperusteet.
                  
               
                     (4)
                  
                  
                     Sen vuoksi asetusta (EY) N:o 1126/2008 olisi muutettava.
                  
               
                     (5)
                  
                  
                     Tässä asetuksessa säädetyt toimenpiteet ovat tilinpäätöskysymysten sääntelykomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 1126/2008 liite seuraavasti:
            
                        a)
                     
                     
                        Muutetaan kansainvälinen tilinpäätösstandardi IAS 1 Tilinpäätöksen esittäminen tämän asetuksen liitteen mukaisesti;
                     
                  
                        b)
                     
                     
                        muutetaan IAS 8 Tilinpäätöksen laatimisperiaatteet, kirjanpidollisten arvioiden muutokset ja virheet tämän asetuksen liitteen mukaisesti.
                     
                  
         
            2 artikla
            Yritysten on sovellettava 1 artiklassa tarkoitettuja muutoksia viimeistään sen ensimmäisen tilikauden alusta, joka alkaa 1 päivänä tammikuuta 2023 tai sen jälkeen.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 2 päivänä maaliskuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EYVL L 243, 11.9.2002, s. 1.
         
            (2)  Komission asetus (EY) N:o 1126/2008, annettu 3 päivänä marraskuuta 2008, tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti (EUVL L 320, 29.11.2008, s. 1).
      
      
         
            LIITE
            Muutokset IAS 1:een
            
               Tilinpäätöksen esittäminen
            
            Muutetaan kappaleita 7, 10, 114, 117 ja 122. Lisätään kappaleet 117A–117E ja 139V. Poistetaan kappaleet 118, 119 ja 121.
            MÄÄRITELMÄT
            
                     
                        
                           7
                        
                     
                     
                        
                           Tässä standardissa käytetään seuraavia termejä seuraavassa merkityksessä:
                        
                        
                           
                              Tilinpäätöksen laatimisperiaatteet määritellään IAS 8:n Tilinpäätöksen laatimisperiaatteet, kirjanpidollisten arvioiden muutokset ja virheet kappaleessa 5, ja termiä käytetään tässä standardissa samassa merkityksessä.
                        
                        …
                     
                  TILINPÄÄTÖS
            ...
            
               Tilinpäätöskokonaisuus
            
            
                     
                        
                           10
                        
                     
                     
                        
                           Tilinpäätöskokonaisuuteen kuuluvat seuraavat osat:
                        
                        
                           …
                        
                        
                                    
                                       e)
                                    
                                 
                                 
                                    
                                       liitetiedot, jotka sisältävät olennaisen tilinpäätöksen laatimisperiaatteita koskevan informaation ja muuta selittävää informaatiota;
                                    
                                 
                              
                           …
                        
                     
                  RAKENNE JA SISÄLTÖ
            ...
            
               Liitetiedot
            
            
               Rakenne
            
            ...
            
                     
                        114
                     
                     
                        Seuraavat ovat esimerkkejä järjestelmällisestä liitetietojen järjestämisestä tai ryhmittelystä:
                        …
                        
                                    c)
                                 
                                 
                                    voittoa tai tappiota ja muita laajan tuloksen eriä osoittavan laskelman (tai osoittavien laskelmien) ja taseen erien järjestyksen seuraaminen, kuten:
                                    …
                                    
                                                ii)
                                             
                                             
                                                olennainen tilinpäätöksen laatimisperiaatteita koskeva informaatio (ks. kappale 117);
                                             
                                          …
                                 
                              
                  
               Tilinpäätöksen laatimisperiaatteita koskevan informaation esittäminen
            
            
                     
                        
                           117
                        
                     
                     
                        
                           Yhteisön on esitettävä olennainen tilinpäätöksen laatimisperiaatteita koskeva informaatio (ks. kappale 7). Tilinpäätöksen laatimisperiaatteita koskeva informaatio on olennaista, jos sen – tarkasteltuna yhdessä yhteisön tilinpäätökseen sisältyvän muun informaation kanssa – voi kohtuudella odottaa vaikuttavan päätöksiin, joita yleiseen käyttöön tarkoitetun tilinpäätöksen ensisijaiset käyttäjät tekevät kyseisen tilinpäätöksen perusteella.
                        
                     
                  
                     
                        117A
                     
                     
                        Tilinpäätöksen laatimisperiaatteita koskeva informaatio, joka liittyy epäolennaisiin liiketoimiin, muihin tapahtumiin tai olosuhteisiin, on epäolennaista, eikä sitä tarvitse esittää. Tilinpäätöksen laatimisperiaatteita koskeva informaatio saattaa kuitenkin olla olennaista siihen liittyvien liiketoimien, muiden tapahtumien tai olosuhteiden luonteen vuoksi, vaikka rahamäärät olisivat epäolennaisia. Kaikki olennaisiin liiketoimiin, muihin tapahtumiin tai olosuhteisiin liittyvä tilinpäätöksen laatimisperiaatteita koskeva informaatio ei kuitenkaan ole itsessään olennaista.
                     
                  
                     
                        117B
                     
                     
                        Tilinpäätöksen laatimisperiaatteita koskevan informaation odotetaan olevan olennaista, jos yhteisön tilinpäätöksen käyttäjät tarvitsisivat sitä ymmärtääkseen muuta tilinpäätökseen sisältyvää olennaista informaatiota. Yhteisö esimerkiksi todennäköisesti pitää tilinpäätöksen laatimisperiaatteita koskevaa informaatiota tilinpäätöksensä kannalta olennaisena, jos kyseinen informaatio liittyy olennaisiin liiketoimiin, muihin tapahtumiin tai olosuhteisiin ja:
                        
                                    a)
                                 
                                 
                                    yhteisö on muuttanut tilinpäätöksen laatimisperiaatetta raportointikaudella ja tämä muutos on johtanut olennaiseen muutokseen tilinpäätökseen sisältyvässä informaatiossa;
                                 
                              
                                    b)
                                 
                                 
                                    yhteisö on valinnut tilinpäätöksen laatimisperiaatteen yhdestä tai useammasta IFRS-standardien sallimasta vaihtoehdosta – tällainen tilanne voisi syntyä, jos yhteisö päättäisi käyttää sijoituskiinteistöjen arvostamiseen alkuperäiseen hankintamenoon perustuvaa arvoa käyvän arvon sijaan;
                                 
                              
                                    c)
                                 
                                 
                                    tilinpäätöksen laatimisperiaate on kehitetty IAS 8:n mukaisesti, kun nimenomaisesti sovellettavaa IFRS-standardia ei ole;
                                 
                              
                                    d)
                                 
                                 
                                    tilinpäätöksen laatimisperiaate liittyy alueeseen, jolla yhteisön täytyy tehdä merkittäviä harkintaan perustuvia ratkaisuja tai oletuksia tilinpäätöksen laatimisperiaatetta sovellettaessa, ja yhteisö esittää kyseiset harkintaan perustuvat ratkaisut tai oletukset kappaleiden 122 ja 125 mukaisesti; tai
                                 
                              
                                    e)
                                 
                                 
                                    vaadittava kirjanpitokäsittely on monimutkainen, ja yhteisön tilinpäätöksen käyttäjät eivät muutoin ymmärtäisi kyseisiä olennaisia liiketoimia, muita tapahtumia tai olosuhteita – tällainen tilanne voisi syntyä, jos yhteisö soveltaa johonkin olennaisten liiketoimien luokkaan useampaa kuin yhtä IFRS-standardia.
                                 
                              
                  
                     
                        117C
                     
                     
                        Tilinpäätöksen laatimisperiaatteita koskeva informaatio, joka keskittyy siihen, miten yhteisö on soveltanut IFRS-standardien vaatimuksia omiin olosuhteisiinsa, on yhteisökohtaista informaatiota, joka on tilinpäätöksen käyttäjille hyödyllisempää kuin standardoitu informaatio tai informaatio, jossa vain kerrataan IFRS-standardien vaatimuksia tai esitetään yhteenveto niistä.
                     
                  
                     
                        117D
                     
                     
                        Jos yhteisö esittää epäolennaista tilinpäätöksen laatimisperiaatteita koskevaa informaatiota, tällainen informaatio ei saa hämärtää olennaista tilinpäätöksen laatimisperiaatteita koskevaa informaatiota.
                     
                  
                     
                        117E
                     
                     
                        Yhteisön johtopäätös siitä, että tilinpäätöksen laatimisperiaatteita koskeva informaatio on epäolennaista, ei vaikuta muihin IFRS-standardeihin sisältyviin vaatimuksiin tilinpäätöksessä esitettävistä tiedoista.
                     
                  
                     
                        118
                     
                     
                        [poistettu]
                     
                  
                     
                        119
                     
                     
                        [poistettu]
                     
                  
                     
                        120
                     
                     
                        [poistettu]
                     
                  
                     
                        121
                     
                     
                        [poistettu]
                     
                  
                     
                        
                           122
                        
                     
                     
                        
                           Yhteisön on esitettävä joko olennaisen tilinpäätöksen laatimisperiaatteita koskevan informaation yhteydessä tai muualla liitetiedoissa tiedot sellaisista johdon tekemistä harkintaan perustuvista ratkaisuista – muista kuin arvioita edellyttävistä (ks. kappale 125) – yhteisön noudattamia tilinpäätöksen laatimisperiaatteita sovellettaessa, joilla on merkittävin vaikutus tilinpäätöksessä esitettäviin lukuihin.
                        
                        ...
                     
                  SIIRTYMÄSÄÄNNÖT JA VOIMAANTULO
            ...
            
                     
                        139V
                     
                     
                        Helmikuussa 2021 julkaistulla asiakirjalla Tilinpäätöksen laatimisperiaatteiden esittäminen muutettiin kappaleita 7, 10, 114, 117 ja 122, lisättiin kappaleet 117A–117E sekä poistettiin kappaleet 118, 119 ja 121. Asiakirjalla muutettiin myös IFRS Practice Statement 2:ta Making Materiality Judgements. Yhteisön on sovellettava IAS 1:n muutoksia 1.1.2023 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa näitä muutoksia aikaisemmalla kaudella, tästä on annettava tieto.
                     
                  
               Muutokset muihin IFRS-standardeihin ja julkaisuihin
            
            
               Muutokset IFRS 7:ään Rahoitusinstrumentit: tilinpäätöksessä esitettävät tiedot
               
            
            Muutetaan kappaleita 21 ja B5. Lisätään kappale 44II.
            RAHOITUSINSTRUMENTTIEN MERKITYS TALOUDELLISEN ASEMAN JA TULOKSEN KANNALTA
            ...
            
               Muut tilinpäätöksessä esitettävät tiedot
            
            
               Tilinpäätöksen laatimisperiaatteet
            
            
                     
                        21
                     
                     
                        Yhteisö esittää IAS 1:n Tilinpäätöksen esittäminen (uudistettu 2007) kappaleen 117 mukaisesti olennaisen tilinpäätöksen laatimisperiaatteita koskevan informaation. Informaation tilinpäätöstä laadittaessa käytetystä (tai käytetyistä) rahoitusinstrumenttien arvostusperusteesta (tai -perusteista) odotetaan olevan olennaista tilinpäätöksen laatimisperiaatteita koskevaa informaatiota.
                        ...
                     
                  VOIMAANTULO JA SIIRTYMÄSÄÄNNÖT
            ...
            
                     
                        44II
                     
                     
                        Asiakirjalla Tilinpäätöksen laatimisperiaatteiden esittäminen, jolla muutettiin IAS 1:tä ja IFRS Practice Statement 2:ta Making Materiality Judgements ja joka julkaistiin helmikuussa 2021, muutettiin kappaleita 21 ja B5. Yhteisön on sovellettava kyseistä muutosta 1.1.2023 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutosta aikaisemmalla kaudella, tästä on annettava tieto.
                        ...
                     
                  
               
                  Liite B
                  Soveltamisohjeistus
                  ...
                  RAHOITUSINSTRUMENTTIEN LUOKAT JA TASO, JOLLA TIEDOT ESITETÄÄN TILINPÄÄTÖKSESSÄ (KAPPALE 6)
                  ...
                  
                     Muut tilinpäätöksessä esitettävät tiedot – tilinpäätöksen laatimisperiaatteet (kappale 21)
                  
                  
                           
                              B5
                           
                           
                              Kappaleen 21 mukaan tilinpäätöksessä on esitettävä olennainen tilinpäätöksen laatimisperiaatteita koskeva informaatio, jonka odotetaan sisältävän informaatiota tilinpäätöstä laadittaessa käytetystä (tai käytetyistä) rahoitusinstrumenttien arvostusperusteesta (tai arvostusperusteista). Rahoitusinstrumenttien osalta tällaisia tietoja voivat olla esimerkiksi:
                              …
                              IAS 1:n (uudistettu 2007) kappaleessa 122 vaaditaan myös, että yhteisöt esittävät olennaisen tilinpäätöksen laatimisperiaatteita koskevan informaation yhteydessä tai muualla liitetiedoissa tiedot harkintaan perustuvista ratkaisuista – muista kuin arvioita edellyttävistä – jotka johto on tehnyt yhteisön noudattamia tilinpäätöksen laatimisperiaatteita soveltaessaan ja joilla on merkittävin vaikutus tilinpäätöksessä esitettäviin lukuihin.
                           
                        
            
            
               Muutokset IAS 26:een Eläke-etuusjärjestelyjen kirjanpito ja raportointi
               
            
            Muutetaan kappaletta 34 ja lisätään kappale 38.
            KAIKKI JÄRJESTELYT
            
               Tilinpäätöksessä esitettävät tiedot
            
            
                     
                        
                           34
                        
                     
                     
                        
                           Eläke-etuusjärjestelyn tilinpäätöksen on sisällettävä myös seuraavat tiedot riippumatta siitä, onko järjestely etuuspohjainen vai maksupohjainen:
                        
                        
                           …
                        
                        
                                    
                                       b)
                                    
                                 
                                 
                                    
                                       olennainen tilinpäätöksen laatimisperiaatteita koskeva informaatio; ja
                                    
                                 
                              
                           …
                        
                     
                  VOIMAANTULO
            ...
            
                     
                        38
                     
                     
                        Asiakirjalla Tilinpäätöksen laatimisperiaatteiden esittäminen, jolla muutettiin IAS 1:tä Tilinpäätöksen esittäminen ja IFRS Practice Statement 2:ta Making Materiality Judgements ja joka julkaistiin helmikuussa 2021, muutettiin kappaletta 34. Yhteisön on sovellettava kyseistä muutosta 1.1.2023 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutosta aikaisemmalla kaudella, tästä on annettava tieto.
                     
                  
               Muutokset IAS 34:ään Osavuosikatsaukset
               
            
            Muutetaan kappaletta 5 ja lisätään kappale 60.
            OSAVUOSIKATSAUKSEN SISÄLTÖ
            
                     
                        5
                     
                     
                        IAS 1:ssä määritellään, että tilinpäätöskokonaisuus sisältää seuraavat osat:
                        …
                        
                                    e)
                                 
                                 
                                    liitetiedot, jotka koostuvat tilinpäätöksen laatimisperiaatteita koskevasta olennaisesta informaatiosta ja muusta selittävästä informaatiosta;
                                 
                              …
                     
                  VOIMAANTULO
            ...
            
                     
                        60
                     
                     
                        Asiakirjalla Tilinpäätöksen laatimisperiaatteiden esittäminen, jolla muutettiin IAS 1:tä ja IFRS Practice Statement 2:ta Making Materiality Judgements ja joka julkaistiin helmikuussa 2021, muutettiin kappaletta 5. Yhteisön on sovellettava kyseistä muutosta 1.1.2023 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutosta aikaisemmalla kaudella, tästä on annettava tieto.
                     
                  
               Muutokset IAS 8:aan
            
            
               
                  Tilinpäätöksen laatimisperiaatteet, kirjanpidollisten arvioiden muutokset ja virheet
               
            
            Muutetaan kappaleita 5, 32, 34, 38 ja 48 sekä kappaletta 32 edeltävää otsikkoa. Lisätään kappaleet 32A–32B, 34A ja 54I sekä kappaleita 34 ja 36 edeltävät otsikot. Kappaletta 39 edeltävä otsikko muutetaan kappaleen 34 edelle lisättävän otsikon alaotsikoksi.
            MÄÄRITELMÄT
            
                     
                        
                           5
                        
                     
                     
                        
                           Tässä standardissa käytetään seuraavia termejä seuraavassa merkityksessä:
                        
                        
                           …
                        
                        
                           
                              Kirjanpidolliset arviot ovat tilinpäätökseen sisältyviä rahamääriä, joihin kohdistuu arvostukseen liittyvää epävarmuutta.
                        
                        …
                     
                  KIRJANPIDOLLISET ARVIOT
            
                     
                        32
                     
                     
                        Tilinpäätöksen laatimisperiaate saattaa edellyttää tilinpäätökseen sisältyvien erien arvostamista tavalla, johon sisältyy arvostukseen liittyvää epävarmuutta – toisin sanoen tilinpäätöksen laatimisperiaate saattaa edellyttää tällaisten erien arvostamista rahamääriin, jotka eivät ole suoraan havainnoitavissa ja joudutaan sen sijaan arvioimaan. Tällöin yhteisö muodostaa kirjanpidollisen arvion, jotta tilinpäätöksen laatimisperiaatteen mukainen tavoite saavutetaan. Kirjanpidollisten arvioiden muodostamiseen kuuluu, että käytetään viimeisimpään saatavilla olevaan luotettavaan informaatioon perustuvaa harkintaa tai oletuksia. Esimerkkejä kirjanpidollisista arvioista ovat:
                        
                                    a)
                                 
                                 
                                    odotettavissa olevia luottotappiota koskeva vähennyserä sovellettaessa IFRS 9:ää Rahoitusinstrumentit;
                                 
                              
                                    b)
                                 
                                 
                                    vaihto-omaisuuserän nettorealisointiarvo sovellettaessa IAS 2:ta Vaihto-omaisuus;
                                 
                              
                                    c)
                                 
                                 
                                    omaisuuserän tai velan käypä arvo sovellettaessa IFRS 13:a Käyvän arvon määrittäminen;
                                    
                                 
                              
                                    d)
                                 
                                 
                                    aineellisen käyttöomaisuushyödykkeen poistot sovellettaessa IAS 16:ta; ja
                                 
                              
                                    e)
                                 
                                 
                                    takuuvelvoitteita koskeva varaus sovellettaessa IAS 37:ää Varaukset, ehdolliset velat ja ehdolliset varat.
                                 
                              
                  
                     
                        32A
                     
                     
                        Kirjanpidollista arviota muodostaessaan yhteisö käyttää arvostusmenetelmiä ja syöttötietoja. Arvostusmenetelmiin kuuluu arviointimenetelmiä (esimerkiksi menetelmät, joita käytetään odotettavissa olevia luottotappioita koskevan vähennyserän määrittämiseen IFRS 9:ää sovellettaessa) sekä arvonmääritysmenetelmiä (esimerkiksi menetelmiä, joita käytetään omaisuuserän tai velan käyvän arvon määrittämiseen IFRS 13:a sovellettaessa).
                     
                  
                     
                        32B
                     
                     
                        Termi ’arvio’ viittaa IFRS-standardeissa joskus arvioon, joka ei ole tässä standardissa määritelty kirjanpidollinen arvio. Joskus se viittaa esimerkiksi syöttötietoon, jota käytetään kirjanpidollisia arvioita muodostettaessa.
                        …
                     
                  
               Kirjanpidollisten arvioiden muutokset
            
            
                     
                        34
                     
                     
                        Yhteisön saattaa olla tarpeellista muuttaa kirjanpidollista arviota sen perustana olevien olosuhteiden muuttuessa taikka uuden informaation, uusien tapahtumien tai lisääntyneen kokemuksen seurauksena. Kirjanpidollisen arvion muutos on luonteeltaan sellainen, ettei se liity aikaisempiin kausiin eikä ole virheen korjaus.
                     
                  
                     
                        34A
                     
                     
                        Syöttötiedossa tai arvostusmenetelmässä tapahtuvan muutoksen vaikutukset kirjanpidolliseen arvioon ovat kirjanpidollisen arvion muutoksia, paitsi jos ne johtuvat aiempia kausia koskevien virheiden korjaamisesta.
                        …
                     
                  
               Kirjanpidollisten arvioiden muutosten toteuttaminen
            
            …
            
                     
                        38
                     
                     
                        Kirjanpidollisen arvion muutoksen vaikutuksen ei-takautuva kirjaaminen tarkoittaa sitä, että muuttunutta arviota sovelletaan liiketoimiin, muihin tapahtumin ja olosuhteisiin kyseisen muutoksen ajankohdasta lähtien. Kirjanpidollisen arvion muutos saattaa vaikuttaa vain tarkasteltavana olevan kauden voittoon tai tappioon tai sekä tarkasteltavana olevan kauden että tulevien kausien voittoon tai tappioon. Esimerkiksi odotettavissa olevia luottotappioita koskevan vähennyserän muutos vaikuttaa vain tarkasteltavana olevan kauden voittoon tai tappioon, ja siksi se kirjataan tarkasteltavana olevalla kaudella. Poistojen kohteena olevan omaisuuserän arvioidun taloudellisen vaikutusajan muutos tai omaisuuserän ilmentämän vastaisen taloudellisen hyödyn käytön odotetun jakaantumisen muutos vaikuttaa kuitenkin poistoihin tarkasteltavana olevalla kaudella ja kaikilla jäljellä olevaan taloudelliseen vaikutusaikaan kuuluvilla tulevilla kausilla. Muutoksen vaikutus tarkasteltavana olevaan kauteen kirjataan molemmissa tapauksissa kauden tuotoksi tai kuluksi. Mahdollinen vaikutus tuleviin kausiin kirjataan tuotoksi tai kuluksi näillä tulevilla kausilla.
                     
                  
               Tilinpäätöksessä esitettävät tiedot
            
            …
            VIRHEET
            …
            
                     
                        48
                     
                     
                        Virheiden korjaukset erotetaan kirjanpidollisten arvioiden muutoksista. Kirjanpidolliset arviot ovat luonteensa mukaisesti likiarvoja, ja niitä voidaan joutua muuttamaan, kun saadaan lisäinformaatiota. Esimerkiksi ehdollisen erän toteutuessa syntyvän voiton tai tappion kirjaaminen ei ole virheen korjaus.
                        …
                     
                  VOIMAANTULO JA SIIRTYMÄSÄÄNNÖT
            …
            
                     
                        54I
                     
                     
                        Helmikuussa 2021 julkaistulla asiakirjalla Kirjanpidollisten arvioiden määritelmä muutetiin kappaleita 5, 32, 34, 38 ja 48 sekä lisättiin kappaleet 32A, 32B ja 34A. Yhteisön on sovellettava näitä muutoksia 1.1.2023 tai sen jälkeen alkavilla tilikausilla. Aikaisempi soveltaminen on sallittua. Yhteisön on sovellettava näitä muutoksia sellaisiin kirjanpidollisten arvioiden muutoksiin ja tilinpäätöksen laatimisperiaatteiden muutoksiin, jotka tapahtuvat ensimmäisen sellaisen tilikauden alussa, jolla se soveltaa muutoksia, tai sen jälkeen.